MODEL CONTRACT DE ACHIZITIE PUBLICĂ DE SERVICII (PROIECTARE)

nr. .............. din ..................

Având ca temei legal: Legea nr.98/2016 privind achiziţiile publice cu modificările şi completările ulterioare, Hotărârea Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achiziţiile publice cu modificările şi completările ulterioare;

Între

INSTITUŢIA PREFECTULUI - JUDEŢUL SUCEAVA cu sediul în municipiul Suceava, str. Ştefan cel Mare nr. 33, județul Suceava, cod fiscal 4244032, email: [prefsv@prefecturasuceava.ro](mailto:prefsv@prefecturasuceava.ro), conturi bancare R039TREZ23A615000610300x și RO40TREZ23A61500010100N deschise la Trezoreria Municipiului Suceava, reprezentată prin domnul Gheorghe - Alexandru MOLDOVAN – Prefect, în calitate de achizitor, pe de o parte

şi

................................................, cu sediul in ...................., str................... nr................., județ ..................., cod postal .........................., telefon/fax .................................................., e-mail: ...................................................., .................................., cod număr de înmatriculare la Registrul Comertului fiscal RO......................................, cont .................................................. deschis la ......................................................., reprezentată prin ............................... – .............................., în calitate de PRESTATOR, pe de altă parte au convenit încheierea prezentului Contract,

1. OBIECTUL CONTRACTULUI

1.1. Obiectul contractului îl reprezintă prestarea serviciilor de proiectare – fazele de proiectare: D.T.A.C., P.T., D.E., A.T. pentru obiectivul de investiții: RENOVARE INTEGRATĂ – CONSOLIDARE SEISMICĂ ȘI RENOVARE ENERGETICĂ MODERATĂ A CLĂDIRII ÎN CARE ÎȘI DESFĂȘOARĂ ACTIVITATEA SERVICIUL PUBLIC COMUNITAR DE PAȘAPOARTE SUCEAVA implementat de Ministerul Afacerilor Interne în parteneriat cu Instituția Prefectului – Județul Suceava, cod proiect C5-B1-21 / 01.04.2022, în cadrul Planului Național de Redresare și Reziliență, Componenta C5 – VALUL RENOVĂRII, AXA 2 - Schema de granturi pentru eficiență energetică și reziliență în clădiri publice, Operațiunea B.1- RENOVAREA INTEGRATĂ (CONSOLIDARE SEISMICĂ ȘI RENOVARE ENERGETICĂ MODERATĂ) A CLĂDIRILOR PUBLICE.

* Prestatorul se obliga sa presteze serviciile prevăzute in prezentul contract in conformitate cu specificațiile caietului de sarcini si oferta acestuia si sa transmită Achizitorului să transmită documentele elaborate în baza prezentului Contract astfel:

- D.T.A.C. în 4 (patru) exemplare, pe hârtie, ștampilat și semnat în original, care vor fi supuse verificării, de către verificatori atestați, prin grija Autorității contractante.

- P.Th. + D.E. în 4 (patru) exemplare, pe hârtie, ștampilat și semnat în original, care vor fi supuse verificării, de către verificatori atestați, prin grija Autorității contractante.

- 1 exemplar din documentație va fi predată și în format electronic pe suport magnetic (CD, DVD) și va cuprinde toata documentația de proiectare inclusiv listele de cantități de lucrări (formularele F1….F3, C6, C7, C8,… etc) fișele tehnice cu și fără valori și ștampilele și semnăturile și se va prezenta în format pdf (scanat), docx(Word), xlsx(excel), dwg(desene).

- Borderoul general pe obiecte de investiție și specialități, în format letric, dar și electronic pe suport magnetic (CD, DVD), cuprinzând toate elementele și fișierele de referință.

- Devizul General și devizele pe obiect se vor preda și într-un fișier Microsoft Excel-editabil

1.2. Documentațiile elaborate în baza prezentului Contract se vor utiliza exclusiv în vederea realizării obiectivului de investiții: RENOVARE INTEGRATĂ – CONSOLIDARE SEISMICĂ ȘI RENOVARE ENERGETICĂ MODERATĂ A CLĂDIRII ÎN CARE ÎȘI DESFĂȘOARĂ ACTIVITATEA SERVICIUL PUBLIC COMUNITAR DE PAȘAPOARTE SUCEAVA

1.3. Toate drepturile de autor, drepturile patrimoniale ce deriva din obiectul contractului se transfera si devin proprietatea achizitorului.

2. PREŢUL CONTRACTULUI

2.1. Prețul prezentului contract îl reprezintă suma de ..........................lei fără TVA la care se adaugă cota legală de TVA conform legii, defalcat astfel:

* Întocmire documentații suport și cheltuieli pentru obținerea de avize, acorduri si autorizații;
* Întocmire documentații tehnice necesare în vederea obținerii avizelor, acordurilor / autorizațiilor;
* Întocmire P.T.+ D.E.;
* Servicii asistență tehnica pe toată durata de execuție a lucrărilor;
* Servicii de asistență tehnică pentru participarea proiectantului la fazele incluse în programul de control al lucrărilor de execuție.

3. DURATA CONTRACTULUI

3.1. Prestatorul se obligă să presteze serviciile de elaborare a documentației tehnico-economice in faza de proiectare- ......................., în termen de …………., de la data notificată de către Achizitor cu privire la începerea serviciilor de proiectare și în conformitate cu graficul de prestare anexat.

4. DEFINIŢII

În prezentul Contract următorii termeni vor fi interpretați astfel:

“Părțile contractante” sunt achizitorul și prestator aşa cum sunt acestea numite în prezentul contract.

„Achizitor” - este beneficiarul serviciilor de proiectare în baza Contractului, precum şi succesorii legali ai acestuia.

Achizitor are același înțeles cu Autoritatea Contractantă/Entitatea Contractantă în înțelesul legislației achizițiilor.

„Prestator” - este persoana juridică/ fizică sau orice asociere de persoane juridice, legal constituită, responsabilă cu realizarea obiectului Contractului.

„Contract” - acordul de voință cu titlu oneros, asimilat, potrivit legii, actului administrativ, încheiat în scris între unul sau mai mulți operatori economici, numit prestator și una ori mai multe autorități contractante, numit achizitor în vederea îndeplinirii integrale şi corespunzătoare a tuturor obligațiilor sale asumate prin Contract;

„Preţul Contractului” - prețul plătibil Prestatorului de către Achizitor, în baza Contractului, pentru îndeplinirea integrală şi corespunzătoare a tuturor obligațiilor sale asumate prin Contract;

„Standard”- orice reglementare sau specificație tehnică adoptată ca standard internațional, standard european sau standard național de către un organism de standardizare recunoscut, pentru aplicare repetată sau continuă, în conformitate cu care se întocmește documentația tehnică, în fiecare fază de proiectare și se execută lucrările de construcție, obligatoriu pentru calitatea lucrărilor executate

“Specificații tehnice” - cerințe, prescripții, caracteristici de natură tehnică ce permit fiecărui produs, serviciu sau lucrare să fie descris, în mod obiectiv, într-o manieră corespunzătoare îndeplinirii necesității autorității contractante;( nu a fost numerotat ca sa se poată identifica eventuale trimiteri)

„Forţa majoră” - orice eveniment extern, imprevizibil, absolut invincibil și inevitabil, care împiedică să fie executate obligațiile ce le revin părților, care nu poate fi creat, controlat sau modificat de către una dintre Părţi, care nu este urmarea faptei acesteia sau a persoanelor pentru care aceasta este ținută a răspunde, eveniment sau circumstanță pe care Părțile nu ar fi putut să le prevadă înainte, care nu pot fi atribuite vreunei Părţi şi care, odată apărute, nu au putut fi evitate sau depășite de către Părţi, potrivit prezentului contract și sunt constatate de o autoritate competentă.

„Asistenta tehnica” – înseamnă asistenta tehnica acordata de proiectant pe durata execuției lucrărilor, reprezentând toate activitățile prevăzute de lege si de prezentul contract pe care trebuie să le îndeplinească personalul proiectantului pe durata execuției lucrărilor pana la recepția finala a acestora.

„Clauza suspensiva „ – prestarea efectiva a serviciilor de proiectare.

“ Subcontractant’ - înseamnă orice operator economic care nu este parte a prezentului contract și care executa/prestează și/sau furnizează anumite părți ori elemente ale serviciilor/lucrărilor sau ale construcției ori îndeplinesc activități care fac parte din obiectul prezentului contract răspunzând în fata prestatorului/executantului de organizarea și derularea tuturor etapelor necesare în acest scop.

“Penalitate contractuală” – despăgubirea stabilită în contractul de prestări servicii ca fiind plătibilă de către una din pârțile contractante către cealaltă parte, în caz de neîndeplinire, 3îndeplinire necorespunzătoare sau cu întârziere a obligațiilor din contract(majorări de întârziere și/sau daune-interese).

“Proiect” – înseamnă totalitatea pieselor scrise si desenate, precum si variantele electronice (scanate si editabile) elaborate, editate, si dispuse într-o forma coerenta de către prestator, absolut necesare si suficiente pentru realizarea in condițiile legislației romane a obiectivului de investiții oricare etapa prevăzută in conținutul cadru al documentațiilor tehnico-economice aferente obiectivelor/proiectelor de investiții finanțate din fonduri publice.

“Proiectant” – este elaboratorul proiectului. Acesta poate fi prestatorul însuși sau un subcontractant al acestuia.

“Obiectiv de investiții” – rezultatul scontat la investirea de capital pe timp limitat, ca urmare a realizării unuia sau mai multor obiecte de investiții, situate pe un amplasament distinct delimitat, care asigură satisfacerea cerințelor formulate de beneficiarul investiției şi de investitor; în sintagma "obiectiv de investiţii" se cuprinde, după caz, obiectivul nou de investiţii, obiectivul mixt de investiții sau intervenţie la construcţie existentă

„ Zi „- zi calendaristică; an - 365 de zile.

5. APLICABILITATE SI INTERPRETĂRI

5.1. Prezentul Contract intră în vigoare la data semnării lui de către ultima parte și este valabil până la îndeplinirea integrală și corespunzătoare a obligațiilor de către ambele părţi, iar Contractul operează valabil intre părți, potrivit legii, ofertei si documentației de atribuire, de la data intrării sale in vigoare si pana la epuizarea convențională sau legala a oricărui efect pe care îl produce.

5.2 În prezentul contract, cu excepția unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

6. DOCUMENTELE CONTRACTULUI

Documentele contractului cuprind:

1.Prezentul contract de achiziție de servicii;

și

2. următoarele anexe:

a) caietul de sarcini – inclusiv clarificările şi/sau măsurile de remediere aduse până la depunerea ofertelor ce privesc aspectele tehnice şi financiare;

b) scrisoare de înaintare - Formular nr. 1

c) formular de ofertă – Formular nr. 2 (include două anexe respectiv centralizator de prețuri și durata prestării serviciilor);

d) declarație privind acceptarea condițiilor contractuale – Formular nr. 3

e) declarație privind neîncadrarea în prevederile art. 59-60 al legii 98 / 2016 privind achizițiile publice (evitarea conflictului de interese) – Formular 4

f)Lista experților cheie – Formular nr. 5

g) declarație de disponibilitate – Formular nr.6

h) declarație privind respectarea legislației privind condițiile de mediu, social si cu privire la relațiile de muncă pe toată durata de îndeplinire a contractului de servicii - Formular nr.7

i) declaraţie privind lista asociatilor şi a subcontractorilor şi partea/părţile din contract care sunt îndeplinite de aceştia - Formular nr.8

d) model acord de asociere – formular nr. 9

e) model acord de subcontractare – formular nr. 10

g) garanția de bună execuție a contractului;

7. STANDARDE

7.1. Serviciile prestate în baza Contractului vor respecta standardele, normativele şi legislația în vigoare.

8. CARACTERUL DE DOCUMENT PUBLIC

8.1. Accesul persoanelor la informațiile din Contract se realizează cu respectarea termenelor şi procedurilor prevăzute de reglementările legale privind liberul acces la informațiile de interes public şi nu poate fi restricționat decât în măsura în care aceste informații sunt clasificate sau protejate de un drept de proprietate intelectuală, potrivit legii.

9. DREPTURI DE PROPRIETATE INTELECTUALĂ

9.1. În relația dintre Părţi, Prestatorul îşi va păstra dreptul de autor şi alte drepturi de proprietate intelectuală/industriala asupra Documentelor de proiectare elaborate/alte documente elaborate de către acesta (sau în numele acestuia) până la aprobarea lor de către Achizitor, data la care devin proprietatea acestuia.

9.2. Se consideră că (prin semnarea Contractului) Prestatorul autorizează Achizitorul sa copieze, sa folosească şi sa transmită Documentele de proiectare elaborate/alte documente de către Prestator (sau în numele acestuia), inclusiv modificările aduse acestora.

9.3 Prestatorul nu va publica articole referitoare la serviciile care fac obiectul prezentului contract și nu va face referire la aceste servicii în cursul executării altor servicii pentru terți si nu va divulga nicio informație furnizata de beneficiar, fără acordul scris prealabil al acestuia.

9.4 Orice rezultate ori drepturi, inclusiv drepturi de autor sau alte drepturi de proprietate intelectuala ori industrială, dobândite în executarea contractului de servicii vor fi proprietatea exclusiva a beneficiarului, care le va putea utiliza, publica, cesiona ori transfera așa cum va considera de cuviință, fără limitare geografica ori de alta natura, cu excepția situațiilor în care exista deja asemenea drepturi de proprietate intelectuala ori industriala.

9.5. Prestatorul are obligația de a despăgubi Achizitorul împotriva oricăror:

a) reclamații și acțiuni în justiție ce rezultă din încălcarea unor drepturi de proprietate intelectuală (brevete, programe, mărci înregistrate etc.), în legătură cu prestarea serviciilor;

şi

b) daune-interese, costuri, taxe și cheltuieli de orice natură, aferente, cu excepția situației în care o astfel de încălcare rezultă din respectarea documentației emise de către Achizitor.

10. GARANŢIA DE BUNĂ EXECUŢIE A CONTRACTULUI DE SERVICII

10.1.(1) Prestatorul are obligația de a constitui Garanția de Bună Execuție a contractului conform legii și prezentului contract pentru realizarea corespunzătoare a contractului.

(2) În cazul în care pe parcursul executării contractului, se suplimentează valoarea acestuia, Prestatorul are obligația de a completa garanția de bună execuție în corelație cu noua valoare a contractului de achiziţie publică.

(3) În situaţia executării garanţiei de bună execuţie, parţial sau total, Prestatorul are obligaţia de a reîntregii garanţia în cauză raportat la restul rămas de executat.

(4) Prestatorul se va asigura ca garantia de buna executie este valabila si in vigoare pana la finalizarea serviciilor, de catre acesta si remedierea/completarea documentatiei ori de cate ori a intervenit aceasta necesitate.

(5) Daca termenii garantiei de buna executie specifica data de expirare a acesteia, iar prestatorul nu este indreptatit la aceasta, cu 28 de zile inainte de data de expirare a garantiei, prestatorul va prelungi valabilitatea garantiei de buna executie pana cand serviciile vor fi terminate asa cum au fost ele solicitate prin caietul de sarcini.

10.2. (1) Cuantumul Garanţiei de Bună Execuţie a contractului de servicii reprezintă 5 % din valoarea contractului fără TVA, şi se va constitui astfel:

a) in termen de 5 zile de la semnarea Contractului, Prestatorul va transmite Achizitorului un instrument de garantare emis în condiţiile legii de o societate bancară sau o societate de asigurări, care devine anexă la contract. Garanţia trebuie să fie irevocabilă. Instrumentul de garantare trebuie să prevadă că plata garanţiei se va executa necondiţionat, respectiv la prima cerere a Achizitorului, pe baza declaraţiei acestuia cu privire la culpa persoanei garantate,

(2) În situaţia în care instrumentul de garantare prevăzut la alin. (1), lit. a) nu acoperă toată perioada de valabilitate a Contractului, Prestatorul are obligaţia prelungirii acestuia cu 5 zile înainte de data de expirare.

(3) Restituirea garanţiei de bună execuţie a Contractului se va face în conformitate cu prevederile art. 42 din HG nr. 395/2016.

10.3. Achizitorul va executa Garanţia de Bună Execuţie, în eventualitatea în care:

(a) Prestatorul nu reuşeşte să prelungească valabilitatea Garanţiei de Bună Execuţie, aşa cum este prevazut la art. 10.1.(5), situaţie în care Achizitorul poate revendica întreaga valoare a Garanţiei de Bună Execuţie;

(b) prestatorul nu reuseste sa remedieze/completeze o lipsa a documentatiei tehnico - economice in termenele prevazute in caietul de sarcini/instructiuni/procese verbale etc.

(c) oricând pe parcursul îndeplinirii Contractului, în limita prejudiciului creat, în cazul în care Prestatorul nu îşi îndeplineşte obligaţiile asumate prin Contract. Anterior emiterii unei pretenţii asupra Garanţiei de Bună Execuție, Achizitorul are obligaţia de a notifica pretenţia Prestatorului cât şi emitentului instrumentului de garantare precizând obligaţiile care nu au fost respectate, cât şi modul de calcul al prejudiciului.

11. RESPONSABILITĂŢILE PRESTATORULUI

11.1. (1) Prestatorul are obligaţia de a presta, in conditiile legislatiei române, serviciile prevăzute în Contract cu profesionalismul şi promptitudinea cuvenite angajamentului asumat, fără erori sau omisiuni ale proiectului care să genereze ulterior lucrări suplimentare ce nu au caracter de imprevizibilitate și care pot leza obligațiile financiare ale Achizitorului.

(2) Prestatorul are obligaţia de a supraveghea prestarea serviciilor, de a asigura resursele umane, materiale, echipamentele sau altele asemenea, cerute de şi pentru contract, în masura în care necesitatea asigurării acestora este prevăzută în contract sau se poate deduce în mod rezonabil din Contract;

11.2. Prestatorul este pe deplin responsabil pentru prestarea serviciilor în conformitate cu Contractul de prestare convenit. Totodată este răspunzător atât de siguranța tuturor operaţiunilor şi metodelor de prestare utilizate, cât şi de calificarea personalului folosit pe toată durata Contractului.

11.3. Potrivit Legii 10/1995 privind calitatea în construcții, republicată, cu modificările şi completările ulterioare, asumându-și toate responsabilitățile ce decurg din conținutul Contractului cât şi a prevederilor legale în vigoare, Proiectantul are cel puțin următoarele obligații şi răspunderi:

a) precizarea prin proiect a categoriei de importantă a construcției;

b) asigurarea prin proiecte şi detalii de execuție a nivelului de calitate corespunzător cerințelor, cu respectarea reglementărilor tehnice şi a clauzelor contractuale;

c) prezentarea proiectelor elaborate în faţa specialiștilor verificatori de proiecte atestaţi, stabiliţi de către investitor, precum şi soluţionarea neconformităţilor şi neconcordanţelor semnalate;

d) elaborarea caietelor de sarcini, a instrucţiunilor tehnice privind execuţia lucrărilor, exploatarea, întreţinerea şi reparaţiile, precum şi, după caz, a proiectelor de urmărire privind comportarea în timp a construcţiilor precum si documentaţia privind postutilizarea construcţiilor daca s-a stabilit astfel;

e) stabilirea, prin proiect, a fazelor de execuţie determinate pentru lucrările aferente cerinţelor şi participarea pe şantier la verificările de calitate legate de acestea;

f) stabilirea modului de tratare a defectelor apărute în execuție, din vina proiectantului, la construcțiile la care trebuie să asigure nivelul de calitate corespunzător cerinţelor, precum şi urmărirea aplicării pe şantier a soluţiilor adoptate, după însuşirea acestora de către specialişti verificatori de proiecte atestaţi, la cererea investitorului;

g) participarea la întocmirea cărţii tehnice a construcţiei şi la recepţia lucrărilor executate;

h) asigurarea asistenţei tehnice, conform clauzelor contractuale, pentru proiectele elaborate, pe perioada execuţiei construcţiilor sau a lucrărilor de intervenţie la construcţiile existente; i) asigurarea participării obligatorii a proiectantului coordonator de proiect şi, după caz, a proiectanţilor pe specialităţi la toate fazele de execuţie stabilite prin proiect şi la recepţia la terminarea lucrărilor.

i) asigurarea participării obligatorii a proiectantului coordonator de proiect şi, după caz, a proiectanţilor pe specialităţi la toate fazele de execuţie stabilite prin proiect şi la recepţia la terminarea lucrărilor.

j) Cheltuielile generate de efectuarea unor lucrări suplimentare faţă de documentaţia tehnico-economică aprobată, ca urmare a unor erori de proiectare, sunt suportate de proiectant/proiectantul coordonator de proiect şi proiectanţii pe specialităţi, persoane fizice sau juridice, în solidar cu verificatorii proiectului, la sesizarea justificată a investitorului şi/sau a beneficiarului în baza unui raport de expertiză tehnică elaborat de un expert tehnic atestat.

11.4. Prestatorul va respecta prevederile prezentului Contract, precum şi cele ale Legii 10/1995 privind calitatea în construcții, asumându-și toate responsabilitățile și garanțiile ce decurg atât din conținutul Contractului cât și a prevederilor legale în vigoare.

11.5. Prestatorul va depune toate diligenţele necesare şi va acționa în cel mai scurt timp posibil, pentru a da curs solicitărilor venite din partea Achizitorului, solicitări ce rezultă din natura prezentului Contract, inclusiv dar fără a se limita la obligația ce ii revine de a răspunde la solicitările de clarificare ale Achizitorului. Termenele de raspuns la solicitari nu vor depăși 2 zile lucrătoare si după caz, nu vor pune Achizitorul in situația de a încalcă termenele şi condițiile prevăzute de legislația privind achizițiile publice.

11.6. Prestatorul are obligația de a actualiza Devizul general întocmit la faza de proiectare – ori de cate ori este nevoie, in conformitate cu prevederile HG nr. 907/2016 privind etapele de elaborare conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, fără costuri suplimentare în sarcina Achizitorului.

11.7. În perioada de execuție a lucrărilor, Prestatorul va transmite Achizitorului rapoarte de activitate privind serviciile de asistenţă tehnică prestate (dacă este cazul). Înainte de recepţia la terminarea lucrărilor, Prestatorul va transmite Achizitorului Raportul la terminarea lucrărilor privind asistenţa tehnică acordată pe parcursul execuţiei lucrărilor şi va prezenta în faţa comisiei de recepţie punctul de vedere privind execuţia lucrărilor (Referatul de autor al Proiectantului). La recepţia finală, Prestatorul va transmite Achizitorului Raportul final privind asistenţa tehnică acordată în perioada de garanţie. daca este cazul.

11.8 Proiectul va respecta prevederile reglementărilor tehnice și legislației referitoare la proiectarea și execuția lucrărilor și alte standarde menționate în caietul de sarcini. Actele normative vor fi cele cele în vigoare la data proiectării.

12. RESPONSABILITĂŢILE ACHIZITORULUI

12.1. Achizitorul are obligaţia de a pune la dispoziţia Prestatorului orice facilităţi şi/sau informaţii pe care acesta le consideră necesare pentru îndeplinirea Contractului.

12.2. Achizitorul pe parcursul derulării contractului de achiziție publica are obligația de a se implica activ prin reprezentanții săi pentru a rezolva toate problemele ce pot apărea pe întreaga durata a prestării serviciilor care sunt in responsabilitatea beneficiarului si de care depind indeplinirea obligatiilor contractuale ale prestatorului.

12.3. Achizitorul are obligația de a furniza Executantului toate autorizațiile și avizele pe care le detine, conform prevederilor legale, dacă nu s-a prevăzut altfel în Caietul de sarcini.

12.4. Achizitorul va asigura asistența, dacă este cazul, pentru obținerea de către Prestator a oricăror acorduri, avize și autorizații sau aprobări necesare potrivit legislației în vigoare, în scopul îndeplinirii prevederilor contractului.

13. RECEPŢIE ŞI VERIFICĂRI

13.1. Achizitorul are obligaţia de a verifica modul de prestare a serviciilor şi furnizare a documentelor pentru a stabili conformitatea lor cu legislaţia în vigoare si cu prevederile prezentului contract.

13.2. Achizitorul are dreptul de a verifica periodic modul de prestare a serviciilor si documentele pe parcursul furnizarii/intocmirii acestora pentru a stabili conformitatea lor cu cerințele din caietul de sarcini/documentatia de atribuire. Verificările efectuate periodic, vor fi in concordanta cu graficul convenit, dupa caz. Acestea se pot numi verificări de parcurs si se vor concretiza prin întocmirea unui Proces Verbal in care se va menționa rezultatul verificărilor inclusiv eventuale recomandări.

13.3. În cazul în care reprezentanții Achizitorului însărcinați cu verificările conform articolului 13.2 de mai sus constată că Serviciile nu au fost prestate şi/sau Documentele nu au 9fost furnizate în conformitate cu solicitările Achizitorului şi prevederile Contractului, vor consemna aspectele semnalate în Procesul Verbal menționat la art. 13.2 şi îl vor notifica în mod corespunzător pe Prestator stabilind inclusiv termenul acordat pentru remedieri.

13.4 Verificarea finală si recepția proiectului se vor face ulterior verificării de conformitate prevăzută la 13.2 și verificării tehnice conform Legii 10/1995 prevăzută la 13.1, în cadrul unui consiliu tehnico-economic al beneficiarului care se va organiza nu mai târziu de 30 de zile de la data convenita prin contract pentru predarea proiectului de către prestator in forma stabilita . In intervalul de la data predării proiectului și până la data întrunirii comisiei, achizitorul va realiza verificarea de conformitate, formulând întrebări de clarificare transmise în scris prestatorului.

13.5 Consiliul tehnico-economic va stabili dacă proiectul este admisibil, admisibil cu obiecțiuni sau inadmisibil și va da un aviz în acest sens, iar achizitorul va aviza, va amâna avizarea și va da un termen rezonabil pentru completarea/corectarea documentației sau va respinge proiectul în condițiile prevăzute în contract.

13.6 Procesul verbal de recepție nu il va exonera pe prestator de răspunderea pentru viciile de execuție cauzate de realizarea necorespunzătoare a documentației de către acesta.

14. ÎNCEPERE, FINALIZARE, ÎNTÂRZIERI, SISTARE

14.1. (1) Prestatorul are obligația de a începe prestarea Serviciilor la data/datele notificate pentru fiecare faza de proiectare, după caz, de către Achizitor cu privire la începerea activității de servicii, in conformitate cu graficul convenit.

14.2. (1) Serviciile prestate în baza Contractului trebuie finalizate în termenul convenit de părţi, conform art. 3 din prezentul Contract.

14.3. Cu excepţia prevederilor de la art. 20, o întarziere în îndeplinirea Contractului dă dreptul Achizitorului de a solicita penalităţi Prestatorului potrivit prevederilor art. 18.

15. MODALITĂŢI DE PLATĂ

15.1. Achizitorul are obligația de a efectua plata către Prestator în termen de 30 de zile la data emiterii facturii de către Prestator, în baza documentelor ce atesta predarea documentației si însușirea acestora de către Achizitorului, fără obiecțiuni.

(2) Achizitorul are obligația de a efectua plata serviciilor de asistenţă tehnică acordată pe parcursul execuției lucrărilor după acceptarea de către Achizitor a Rapoartelor de activitate privind serviciile de asistenţă tehnică prestate/ a Raportului la terminarea lucrărilor, după stingerea eventualelor anexe ce cad în sarcina Executantului lucrării/ a Raportului la recepţia finală. Plăţile aferente serviciilor de asistenţă tehnică se efectuează lunar pe baza facturii fiscale, înaintate de prestator și acceptată de către Achizitor fără observații.

16. AJUSTAREA PREŢULUI CONTRACTULUI – nu este cazul

17. MODIFICĂRI ŞI AMENDAMENTE

17.1. Modificarea contractului de achizitie publica, in cursul perioadei sale de valabilitate, se face in conditiile prevazute in legislatia privind achizițiile, prin act adițional la prezentul contract.

18. PENALITĂŢI, DAUNE-INTERESE

18.1. În cazul în care, din vina sa exclusivă, Prestatorul nu reuşeşte să îşi îndeplinească obligaţiile asumate prin contract, Achizitorul are dreptul de percepe un cuantum de 0,01% /zi (dar un mai puțin de cuantumul stabilit prin art. 3 alin 21 din OG nr.13/2011 privind dobânda legală remuneratorie și penalizatoare pentru obligații bănești, precum și pentru reglementarea unor măsuri financiar-fiscale în domeniul bancar, cu modificările și completările ulterioare) din valoarea contractului până la îndeplinirea obligației respective.

Penalitățile de întârziere vor fi percepute și în ipoteza în care, ca urmare a respingerii justificate a proiectului de către Achizitor, termenul de predare a proiectului este depășit datorita revizuirilor necesar a fi operate.

18.2. În cazul în care Achizitorul, din vina sa exclusivă, nu își onorează obligația de plată a facturii în termenul prevăzut la art.15.1, Prestatorul are dreptul de a solicita plata dobânzii legale penalizatoare, aplicată la valoarea plății neefectuate, în conformitate cu prevederile art. 8 din Legea 72/2013 privind măsurile pentru combaterea întârzierii în executarea obligațiilor de plată a unor sume de bani rezultând din contracte încheiate între profesioniști și între aceștia și autorități contractante, cu modificările și completările ulterioare, dar nu mai mult decât valoarea contractului.

19. ÎNCETAREA CONTRACTULUI. REZILIEREA CONTRACTULUI

19.1 Prezentul contract încetează în următoarele situații:

a) prin executarea de către ambele părți a tuturor obligațiilor ce le revin conform prezentului contract și legislației aplicabile;

b) prin acordul părților consemnat în scris;

c) prin reziliere, în cazul în care una din părți nu își execută sau execută necorespunzător obligațiile contractuale.

19.2 În situația rezilierii, totale/parțiale din cauza neexecutării/executării parțiale de către Prestator a obligațiilor contractuale, acesta va datora achizitorului daune-interese cu titlu de clauză penală în cuantum egal cu valoarea obligațiilor contractuale neexecutate.

19.3. În situația in care executarea parțiala a obligațiilor contractuale face imposibila realizarea obiectului contractului în integralitatea sa, chiar daca a fost recepționata o parte din contract conform dispozițiilor legale, Prestatorul va datora achizitorului daune-interese cu titlu de clauză penală în cuantum egal cu întreaga valoare a obligațiilor contractuale stabilite prin contract.

19.4. Rezilierea prezentului contract nu va avea niciun efect asupra obligațiilor deja scadente între părțile contractante.

19.5. Părțile sunt de drept în întârziere prin simplul fapt al nerespectării clauzelor prezentului contract.

19.6 Achizitorul își rezervă dreptul de a denunța unilateral contractul de prestare, în cel mult 15 zile de la apariția unor circumstanțe care nu au putut fi prevăzute la data încheierii contractului, sub condiția notificării Prestatorului cu cel puțin 3 zile înainte de momentul denunțării.

19.7 Fără a aduce atingere dispozițiilor dreptului comun privind încetarea contractului sau dreptului achizitorului de a solicita constatarea nulității absolute a acestuia în conformitate cu dispozițiile dreptului comun, achizitorul are dreptul de a denunța unilateral contractul în perioada de valabilitate a acestuia în una dintre următoarele situații:

a) Prestatorul se află, la momentul atribuirii contractului, în una dintre situațiile care ar fi determinat excluderea sa din procedura de atribuire potrivit legislației achizițiilor;

b) contractul nu ar fi trebuit să fie atribuit Prestatorului având în vedere o încălcare gravă a obligațiilor care rezultă din legislația europeană relevantă și care a fost constatată printr-o decizie a Curții de Justiție a Uniunii Europene;

c) în cazul modificării contractului în alte condiții decât cele prevăzute de prevederile legale în vigoare.

19.8 Achizitorul poate proceda la rezilierea unilaterală a contractului, fără efectuarea vreunei alte formalităţi şi fără intervenția instanței de judecată, în situația în care Prestatorul subcontractează sau cesionează cu încălcarea prevederilor legislației în vigoare, drepturile şi obligațiile sale.

19.9 Daunele interese pe care Achizitorul este în drept să le pretindă de la Prestator se rețin din garanția de bună execuție. Dacă valoarea daunelor interese depășește cuantumul garanției de bună execuție, Prestatorul are obligația de a plăti diferența în termen de 10 zile de la notificarea Achizitorului.

20. FORŢA MAJORĂ

20.1. Forţa majoră este constatată de o autoritate competentă.

20.2. Forţa majoră exonerează părţile contractante de îndeplinirea obligațiilor asumate prin prezentul Contract, pe toată perioada în care acționează aceasta sub rezerva constatării ei potrivit legii.

20.3. Îndeplinirea Contractului va fi suspendată în perioada de acțiune a forţei majore, dar fără a prejudicia drepturile ce li se cuveneau părţilor până la apariția acesteia.

20.4. Partea contractantă care invocă forța majoră are obligația de a notifica celeilalte părţi, imediat şi în mod complet, producerea acesteia şi de a lua orice măsuri care îi stau la dispoziţie, în vederea limitării consecinţelor sau prejudiciilor produse celeilalte pãrţi.

20.5. Dacă forţa majoră acţionează sau se estimează că va acţiona o perioadă mai mare de 30 zile, oricare parte va avea dreptul să notifice celeilalte părţi încetarea de plin drept a prezentului contract, fără ca vreuna dintre părţi să poată pretinde celeilalte daune-interese.

21. SOLUŢIONAREA LITIGIILOR

21.1. Achizitorul şi Prestatorul vor face toate eforturile pentru a rezolva pe cale amiabilă orice neînțelegere sau dispută care se poate ivi între ei, în cadrul sau în legătură cu îndeplinirea Contractului. 21.2. În ipoteza în care părţile nu reuşesc o soluţionare amiabilă, fiecare dintre acestea poate solicita ca disputa să se soluţioneze de către instanţele judecătoreşti competente

22. LIMBA CARE GUVERNEAZĂ CONTRACTUL

22.1. Limba care guvernează Contractul este limba română.

23. ASIGURĂRI

23.1. Înainte de începerea Prestării Serviciilor, Prestatorul va face şi va menţine în vigoare, pe toata perioada de derulare a contractului o asigurare de răspundere civila profesionala care va acoperi riscul unei neglijente profesionale in proiectarea Lucrărilor.

24. LEGEA APLICABILĂ CONTRACTULUI

24.1. Contractul va fi interpretat conform legilor din România.

25. SUBCONTRACTAREA

25.1. Subcontractarea

25.1.1 La încheierea Contractului sau atunci când se introduc noi subcontractanți, este obligatorie furnizarea către Achizitor a contractelor încheiate de către Prestator cu subcontractanții nominalizați in oferta sau declarați ulterior, astfel încât activitățile ce revin acestora, precum si sumele aferente prestațiilor, sa fie cuprinse in Contract devenind anexe ale acestuia. Ele trebuie sa cuprindă obligatoriu, însă fără a se limita: denumirea subcontractanților, reprezentanții legali ai noilor subcontractanți, datele de contact, activitățile ce urmează a fi subcontractate, valoarea aferenta prestațiilor, opțiunea de a fi plătiți direct de către Achizitor, opțiunea de cesionare a contractului in favoarea Achizitorului

25.1.2. Prestatorul are dreptul de a înlocui/implica noi subcontractanți in perioada de implementare a Contractului, cu condiția ca schimbarea sa nu reprezinte o modificare substantiala a a acestuia, in conformitate cu cele prevăzute expres de legislația in vigoare privind achizitiile publice.

25.1.3. Prestatorul nu va avea dreptul de a înlocui/implica niciun subcontractant, în perioada de implementare a contractului fără acordul prealabil al Achizitorului. Orice solicitare privind inlocuirea/implicarea de noi subcontractanți, va fi înaintată către Prestator in vederea obținerii acordului Achizitorului intr un termen rezonabil si care nu va putea fi mai mic de 15 zile inainte de momentul inceperii activitatii de catre noii subcontractanti.

25.1.4. In situatia prevazuta la art. 25.1.2., Prestatorul poate inlocui/implica subcontractantii in perioada de implementare a contractului, in urmatoarele situatii:

a) inlocuirea subcontractantilor nominalizati in oferta ai /ale căror activitati au fost indicate in oferta ca fiind realízate de subcontractanti;

b) renuntarea, retragerea subcontractantilor din contract

25.1.5. In vederea obtinerii acordului Achizitorului, noii subcontractanți sunt obligați să prezinte:

- o declarație pe proprie răspundere prin care isi asuma prevederile caietului de sarcini si a propunerii tehnice depusa de catre Prestator la oferta, pentru activitățile supuse subcontractării.;

- contractele de subcontractare încheiate intre Prestator si noii subcontractanți ce vor cuprinde obligatoriu dar fără a se limita la acestea, informații cu privire la activitățile ce urmează a fi subcontractate, datele de contact si reprezentanții legali, valoarea aferenta activității ce va face obiectul contractului;

- certificatele şi alte documente necesare pentru verificarea inexistenței unor situații de excludere şi a resurselor/capabilităților corespunzătoare pârților de implicare în contractul de achiziție publică.

25.1.6. Dispozitiile privind înlocuirea/implicarea de noi subcontractanti nu diminueaza in nici o situatie raspunderea Prestatorului in ceea ce priveste modul de indeplinire a Contractului.

25.1.7. In vederea finalizării Contractului, Achizitorul poate solicita în condițiile legislației achizițiilor, iar Prestatorul se obliga sa cesioneze in favoarea Achizitorului, contractele încheiate cu subcontractanții acestuia, Prestatorul obligandu-se totodată sã introducă in contractele sale cu subcontractanții clauze in acest sens. Intr-o asemenea situație Contractul va fi continuat de subcontractanți. Dispozițiile privind cesiunea contractului de subcontractare nu diminuează in nici o situație răspunderea Prestatorului fata de Achizitor in ceea ce privește modul de îndeplinire a Contractului.

26. COMUNICĂRI

26.1. (1) Orice comunicare între părţi, referitoare la îndeplinirea prezentului Contract, trebuie să fie transmisă în scris. (2) Orice document scris trebuie înregistrat atât în momentul transmiterii, cât şi în momentul primirii.

26.2. Comunicările dintre părţi se pot face şi prin telegramă, telex, fax sau e-mail, cu condiţia confirmării în scris a primirii comunicării. Prezentul contract a fost încheiat în 2 exemplare de valoare juridică egală, din care un exemplar pentru achizitor şi un exemplar pentru prestator.